Γιάννης Κωνσταντάτος

Ο Γιάννης Κωνσταντάτος (Αργυρούπολη, 27 Ιουνίου 1976) είναι Έλληνας πολιτικός που υπηρετεί ως Δήμαρχος Ελληνικού - Αργυρούπολης. 

 Βιογραφικό 
Ο Γιάννης Κωνσταντάτος γεννήθηκε στην Αργυρούπολη το 1976 και έχει δύο γιούς, τον Κωνσταντίνο - Γεράσιμο και τον Δημήτρη.

Είναι πτυχιούχος του Οικονομικού Πανεπιστήμιου Αθηνών και του Τμήματος Επικοινωνίας και Μέσων Μαζικής Ενημέρωσης του Εθνικού Καποδιστριακού Πανεπιστημίου Αθηνών, και είναι κάτοχος μεταπτυχιακού master στη Διοίκηση Επιχειρήσεων του Πανεπιστημίου του Ντάραμ στο Ντάραμ της Αγγλίας.Βιογραφικό | Γιάννης Κωνσταντάτος. ioanniskonstantatos.gr. Ανακτήθηκε στις 28/04/2025.

 Αγωνίστηκε για 13 χρόνια στην ομάδα κολύμβησης του Α.Ν.Ο. Γλυφάδας. Το 1993 υπήρξε δευτεραθλητής Ελλάδας στα 4X200 ελεύθερης κολύμβησης.
 Την περίοδο 2002-2006 διετέλεσε Πρόεδρος του «Συλλόγου Κεφαλλονιτών Αργυρούπολης & Νοτίων Προαστίων».
 Την περίοδο 2007-2008 διετέλεσε Αντιδήμαρχος Παιδείας και Πολιτισμού. Καθιέρωσε τον πολύ επιτυχημένο ετήσιο πολιτιστικό θεσμό του τριήμερου «Φεστιβάλ των Νέων (Youth Festival)».
 Το 2010 ίδρυσε την παράταξη «Αγώνας για το Μέλλον» με την συμμετοχή πολλών νέων ανθρώπων και κατέλαβε τη 2η θέση στις δημοτικές εκλογές του ιδίου έτους.
 Το 2013 εκλέχθηκε ομόφωνα επικεφαλής της «Ενωμένης Πόλης», της μεγάλης ανεξάρτητης παράταξης που γεννήθηκε από την ενοποίηση των τριών πρώην παρατάξεων «Αγώνας για το Μέλλον», «Σύγχρονη Πόλη» και «Αναγέννηση».
 To 2014 εκλέχθηκε δήμαρχος Ελληνικού - Αργυρούπολης.
 Το 2019 επανεκλέχθηκε δήμαρχος Ελληνικού - Αργυρούπολης από τον πρώτο γύρο με ποσοστό 68,23%.
 Το 2019 ορίστηκε πρόεδρος του “Φορέα Διαχείρισης της επένδυσης του Ελληνικού”.
 Το 2019 ανέλαβε την προεδρία του Συνδέσμου Προστασίας και Ανάπτυξης Υμηττού (ΣΠΑΥ), ενώ το ίδιο έτος εκλέχθηκε στο ΔΣ της Περιφεριακής Ένωσης Δήμων Αθήνας.
 Το 2021 επανεκλέχθηκε ομόφωνα ως Πρόεδρος του ΣΠΑΥ από τους συναδέλφους του, αναγνωρίζοντας έτσι την απόλυτα επιτυχημένη θητεία του στο τιμόνι του μεγαλύτερου Συνδέσμου σκοπού της χώρας.
 Το 2023 η θητεία του ανανεώθηκε με την πανηγυρική επανεκλογή του μέχρι τον Μάιο του 2024 όπου παραιτήθηκε για να επικεντρωθεί στο Ελληνικό Δίκτυο Ανθεκτικών Πόλεων που μόλις είχε αναλάβει την Προεδρία του μετά από την ομόφωνη στήριξη 138 Δήμων-Μελών του. Επί θητείας του εξασφάλισε για την προστασία και ανάδειξη του Υμηττού, χρηματοδοτήσεις «ρεκόρ» τόσο για το ύψος του ποσού που άγγιξε τα 17 εκ. όσο και για την ταχύτητα απόδοσής τους στον ΣΠΑΥ.
 Στις εκλογές του 2023 οι πολίτες του έδωσαν ξεκάθαρη εντολή για τρίτη συνεχόμενη θητεία στο Δήμο Ελληνικού Αργυρούπολης με ποσοστό 72,94% (76% στην κοινότητα Αργυρούπολης και 65% στην κοινότητα Ελληνικού).Δημοτικές εκλογές – Οκτώβριος 2023 Δήμος Ελληνικού – Αργυρούπολης. ekloges-prev.singularlogic.eu. Ανακτήθηκε στις 28/04/2025.
 Το 2024 εκλέχθηκε ομόφωνα, από 138 Δήμους - Μέλη, Πρόεδρος του Ελληνικού Δικτύου Ανθεκτικών Πόλεων, που η δημιουργία του ήταν ένα προσωπικό όραμα του ίδιου, ώστε η τεχνογνωσία του ΣΠΑΥ να μεταλαμπαδευτεί σε όλα τα δάση της Ελλάδας. Το Ελληνικό Δίκτυο Ανθεκτικών Πόλεων (ΕΛΔΑΠ) είναι ένας νεοσύστατος Φορέας που θα εφαρμόσει τις καλές πρακτικές του ΣΠΑΥ για τον Υμηττό στα βουνά όλης της Ελλάδας, με σκοπό οι Δήμοι να μπορούν να δημιουργούν μελέτες και να αντλούν χρηματοδοτήσεις για την Πολιτική Προστασία και την Ανθεκτικότητα των Πόλεων. Ο εμπνευστής αυτής της πρωτοβουλίας Γιάννης Κωνσταντάτος βρήκε πάρα πολλούς Δημάρχους συμμάχους στο νέο αυτό εγχείρημα, αφού υπέγραψαν το ιδρυτικό καταστατικό πάνω από 100 Δήμοι της χώρας και στην πρώτη Γενική Συνέλευση του ΕΛΔΑΠ εξελέγη ομόφωνα Πρόεδρος από 138 Δήμους – Μέλη.Χαιρετισμός Προέδρου | Ελληνικό Δίκτυο Ανθεκτικών Πόλεων - ΕΛΔΑΠ. eldap.gr. Ανακτήθηκε στις 30/04/2025.
 Το 2024 στις 10 Ιουλίου νυμφεύθηκε την εκλεκτή της καρδιάς του Ελίνα Σαουρίδη, τελώντας το μυστήριο του γάμου στον Ιερό Ναό Αγίων Ισιδώρων Λυκαβηττού.

Μέχρι και την εκλογή του ως Δήμαρχος, εργαζόταν επί 12 χρόνια ως ανώτατο στέλεχος σε μεγάλη εταιρία δορυφορικών τηλεπικοινωνιών καθώς και σύμβουλος επικοινωνίας σε εταιρείες και πολιτικά πρόσωπα.

 Λογοτεχνικό έργο 
Το 2014 για το συγγραφικό του έργο δέχτηκε τιμητική πρόταση από την αρμόδια επιτροπή για την εγγραφή του ως μέλος της Εταιρίας Ελλήνων Λογοτεχνών. Συγγραφέας τεσσάρων ιστορικών μυθιστορημάτων («Η Τελευταία Ευκαιρία», «Απέναντι στο Πεπρωμένο», «Ο Έλληνας Αντιβασιλέας του Σιάμ» και ο «Αγριάνθρωπος») και ενός βιβλίου αυτοβελτίωσης («Ταξίδι σε Σένα») με τα οποία κέρδισε την αναγνώριση των ανθρώπων των γραμμάτων και του πολιτισμού.

Τον Νοέμβριο του 2020 το βιβλίο του, ο «Αγριάνθρωπος», έγινε διασκευή και θεατρική παράσταση στο Μέγαρο Μουσικής από τον καταξιωμένο ηθοποιό και σκηνοθέτη, Ιάκωβο Μυλωνά.Εταιρία Ελλήνων Λογοτεχνών. Γιάννης Κωνσταντάτος. eelorg.blogspot.com. Ανακτήθηκε στις 28/04/2025.

 Παραπομπές 

 Εξωτερικοί σύνδεσμοι 
 Επίσημος ιστότοπος.
 Βιβλιονέτ, Κωνσταντάτος, Γιάννης Κ.
 Εκδόσεις Καλέντης, Γιάννης Κ. Κωνσταντάτος.

Κατηγορία:Δήμαρχοι ελληνικών πόλεων
Κατηγορία:Έλληνες αθλητές της κολύμβησης
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες μυθιστοριογράφοι
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών